**ԱՄՓՈՓԱԹԵՐԹ**

**«ՊԵՏԱԿԱՆ ՏՈՒՐՔԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ**

|  |  |  |  |  |  |
| --- | --- | --- | --- | --- | --- |
| **1. ՀՀ պետական եկամուտների կոմիտե** | | | | **20.10.2021** | |
| **N 01/3-2/65978-2021** | |
| 1. «Պետական տուրքի մասին» օրենքում փոփոխություն կատարելու մասին» Հայաստանի Հանրապետության օրենքի նախագծի վերաբերյալ հայտնում ենք, որ մեր դիրքորոշումը ներկայացվել է 11.01.2021թ. N 01/3-2/268-2021 գրությամբ:  Հայտնում ենք նաև, որ նախագծի ընդունումը նպատակահարմար համարվելու դեպքում համապատասխան տեխնիկական կարգավորումների իրականացման նպատակով անհրաժեշտ է նախագծով նախատեսված դրույթների ուժի մեջ մտնելու համար սահմանել ժամկետ, համաձայն որի նշված դրույթները ուժի մեջ կմտնեն օրենքի պաշտոնական հրապարակումից 30 օր հետո: | | **Ընդունվել է** | |
| 2. ՀՀ ֆինանսների նախարարություն | | | | **26.10.2021** |
| **01/2-1/17233-2021** |
| Ս.թ. հոկտեմբերի 11-ի Ձեր թիվ 01/14817-2021 գրությամբ ներկայացված՝ «Պետական տուրքի մասին» օրենքում փոփոխություն կատարելու մասին» ՀՀ օրենքի նախագծի լրա­մշակ­ված տարբերակի այսուհետ՝ Նախագիծ վերաբերյալ հայտ­նում ենք հետևյալը:   1. Նախագծով առաջարկվում է արտոնություն սահմանել մեկ առաքողից մեկ ստացո­ղին մեկ տրանսպորտային փաս­­տաթղթով Հայաստանի Հանրապետության սահմանով արտա­­­հանվող (այդ թվում՝ ԵԱՏՄ անդամ երկիր)՝ ընդհանուր մաքսային արժեքով 1 միլիոն ՀՀ դրամը չգերազանցող գումարի չափով ապրանքների նկատմամբ մաքսային գործառնու­թյուն­ների իրականացման համար գանձվող պետա­կան տուրքի գծով: Ընդ որում, «Պետա­կան տուրքի մասին» ՀՀ օրենքի 28.2-րդ հոդվածի 1-ին մասի 6-րդ կետով վերոնշյալ նպա­տա­կով տեղափոխ­վող արտահանվող/ներմուծվող՝ մաքսային արժեքով 200 եվրոյին համար­­ժեք գումարը չգերա­զան­ցող չափով ապրանքների նկատմամբ մաքսային գոր­ծառ­նու­թյուն­­ների իրա­կա­նացման համար համապատասխան արտոնություն արդեն իսկ սահման­ված է:   Վերոգրյալի կապակցությամբ, հայտնում ենք, որ Նախագծից պարզ չէ, թե կոնկրետ որ խնդիր­ների լուծմանն է ուղղված առաջարկվող կարգավորումը։ Մասնավորապես, հարցի էությունը կայանում է նրանում, որ գործող դրույթը նախա­տես­վել է համեմատաբար փոքր մաք­­սա­յին արժեք ունեցող ապրանքների հայտա­րա­րագրումը տնտե­սապես արդ­յու­նավետ դարձ­նելու նպատակով, քանի որ հաճախ այդ ապրան­քերի ձևա­կերպման համար կատար­վող ծախ­սերը (հարկեր, տուրքեր, բրոքերային ծախսեր և այլ վճարներ) կարող են հավա­սար­վել այդ ապրանքների արժեքին կամ նույնիսկ գերա­զանցել այն (այդ­պիսի ապրանքներն են նմուշները, փորձանմուշները, կատալոգ­ները և նմանատիպ այլ ապրանք­ները), իսկ ավելի մեծ արժեքների դեպքում այդ խնդիր­ները գործ­նա­կանում վերա­­նում են։  Նախագծի հիմնավորման մեջ նշված՝ մաք­սային ձևակերպումների գործընթացի պար­զեց­ման և դյուրինացման, ինչպես նաև դրա համար պահանջվող ժամանակի և ծախսերի կրճատ­ման նպատակի մասով հայտնում ենք, որ առաջարկվող կարգավորումը չի կարող պար­­զեցնել կամ դյուրինացնել մաք­սային ձևակերպումների գործընթացը, ինչպես նաև կրճա­տել դրա համար պահանջվող ժամանակը, քանի որ այդ կարգավորմամբ չեն կրճատ­վում փաստաթղթեր և չեն պարզեցվում ընթացակարգեր: Առաջարկվող կար­գավո­րումը կարող է կրճատել միայն արտա­հանող­ների մոտ պետական տուրքի գծով առա­ջացող որո­շակի ծախսեր: | | **Չի ընդունվել**  Նախագծով նախատեսվում է հնարավորություն ընձեռել տնտեսվարող սուբյեկտներին` չվճարել մեկ փոխադրողից մեկ ստացողին մեկ տրանսպորտային փաստաթղթով ՀՀ -ից արտահանվող, ընդհանուր մաքսային արժեքը 1.0 մլն ՀՀ դրամ եվրոյին համարժեք գումարը չգերազանցող գումարի չափով ապրանքների համար գանձվող մաքսավճարները, ինչը ենթադրում է մաքսային ձևակերպումների գործընթացի պարզեցում։  Առաջարկվող փոփոխությունն ուղղված է մրցակցային միջավայրի բարելավմանը, մասնավորապես` վերոնշյալ իրավական կարգավորման շրջանակներում տնտեսվարողների ցածր արժողություն ունեցող ապրանքների արտահանման դեպքում վերջիններս ազատվում են պետական տուրքի վճարման պարտականությունից, ինչն էլ կհանգեցնի նշված շուկաներում մատակարարների քանակի ավելացմանը: | | |
| 1. Նախագծի հիմնավորմամբ կատարված են վիճակագրական տվյալ­ների վեր­լու­ծու­թյուն­ներ, որոնց հիման վրա եզրակացվում է, որ Նախագծի ընդունման արդյուն­քում պետա­կան բյուջեի եկամուտները կկրճատվեն մոտ 106.35 մլն դրամի չափով:   Այս կապակցությամբ, նախ, հարկ ենք համարում հայտնել, որ Նախագծի հիմնավոր­մամբ ներ­կա­յաց­ված վերլուծությունները կատարված են գործող օրենսդրության տրա­մա­բա­նու­թյան ներքո, այսինքն՝ վիճակագրական տվյալները ներկայացված են մինչև 107588 ՀՀ դրամ 200 եվրոյին համարժեք գումար մաքսային արժեք ունեցող ապրանքների և 107588 ՀՀ դրամից մինչև 1 մլն. դրամ մաքսային արժեք ունեցող ***ապրանքների տեղափոխման արտա­հանման և ներ­մուծ­ման*** դեպ­քում գանձված պետական տուրքի մասով, այնինչ մեր կար­ծիքով վերլուծությունը պետք է կատարվեր նույն սահմանաչափերի մասով միայն արտա­­­հանման գործարքների քանակների և այդ գործարքներից գանձված պետական տուրքի գումարների մասով:  Բացի այդ, հաշվի առնելով այն, որ ցանկացած դեպքում Նախագծով առաջարկվող կար­­գավոր­ման ընդունման առաջնային ազդեցությունը հանգեցնելու է պետական բյուջեի եկա­­մուտ­ների կորստի՝ գտնում ենք, որ անհրաժեշտ է վերոնշյալ մեր կողմից առաջարկվող մոտեցմամբ կատարված վերլուծությունների արդյունքում առաջացող կորուստները համե­մա­տել Նախագծով առաջարկվող կարգավորումների ընդունման արդյունքում հնարավոր օգուտ­­ների օրինակ՝ արտահանման հնարավոր ակտիվացման արդյու­նքում տնտեսության մեջ ստեղծվող հավելյալ արդյունքի ծավալների կամ դրանց արդյունքում պետական բյուջեի եկա­մուտների հնարավոր ավելացման ցուցանիշների կամ այլ տնտեսական օգուտների հետ և արտացոլել դրանք Նախագծի հիմնավորման մեջ:  Այս առումով, հաշվարկների արդյունքում կարող է պարզվել, որ պետական բյուջեի եկա­մուտ­ների սպասվող կորուստն ավելի փոքր է, քան ներկայացված է Նախագծի հիմնա­վոր­մամբ: Մյուս կողմից, պետական բյուջեի եկամուտների վրա նախագծի ազդեցության փոքր լինելը ինքնին խոսում է այն մասին, որ Նախագծի ընդունման արդյունքում արտահա­նող տնտեսավարող սուբյեկտների ծախսերը չեն կարող էակա­նո­րեն կրճատվել, ինչն էլ իր հերթին նշանակում է, որ այլ հավասար պայմաններում արտահանվող ապրանքների ծավալ­ների էական ավելացում չի կարող ակնկալվել: Արդյունքում կստացվի, որ Նախագծի ընդու­­նումը պետական բյուջեի եկամուտների վրա կունենա միայն բացասական ազդե­ցու­թյուն:  Հաշվի առնելով վերոգրյալը՝ հայտնում ենք, որ Նախագծի ընդունումը նպատա­կա­հար­մար չէ: | | **Ընդունվել է մասնակի**  Նախագծի հիմնավորման մեջ, հնարավոր շփոթությունը բացառելու նպատակով, 7. «ԱՅԼ ՏԵՂԵԿՈՒԹՅՈՒՆՆԵՐ (ԵԹԵ ԱՅԴՊԻՍԻՔ ԱՌԿԱ ԵՆ)» ԲԱԺՆՈՒՄ «գործարքներ» բառից առաջ ավելացվել է «արտահանման» բառը։  Հաշվի առնելով վերոգրյալը՝ հայտնում ենք, որ Նախագծի հիմնավորմամբ ներկայացված վերլուծությունները իրականացված են ոչ թե ապրանքների տեղափոխման (արտահանման և ներմուծման) դեպքում գանձված պետական տուրքի մասով, այլ ՀՀ պետական եկամուտների կոմիտեի կողմից 2019 – 2020թթ. ընթացքում արտահանման գործարքների (ըստ ապրանքային հայտարարագրերի և տարանցման հայտարարագրերի) քանակների և գանձված պետական տուրքի վերաբերյալ տրամադրված վիճակագրական տվյալների հիման վրա՝ պայմանավորված նրանով, որ վերոնշյալ իրավական կարգավորման իրականացման հիմնական նպատակը Հայաստանի Հանրապետությունից արտահանման խրախուսումն է։  Միաժամանակ, ինչ վերաբերում է Նախագծով առաջարկվող կարգավորումների ընդունման արդյունքում ՀՀ պետական բյուջե հնարավոր օգուտ­­ների և վնասների համադրմանը, ապա գտնում ենք, որ համապատասխան գործընթացը կարող է իրականացվել միայն առաջարկվող իրավական կարգավորման գործնական կիրառումից որոշակի ժամանակահատված անցնելուց հետո։ Ուստի նշված հանգամանքով պայմանավորված Նախագծի նպատակահարմար չլինելու հիմնավորումը չի ընդունվում։ | | |
| 3. ՀՀ արդարադատության նախարարություն | | | | **26.10.2021** |
| **01/2-1/17233-2021** |
| **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՏՈՒՐՔԻ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔԻ ԼՐԱՄՇԱԿՎԱԾ ՆԱԽԱԳԾԻ ՎԵՐԱԲԵՐՅԱԼ**  «Հայաստանի Հանրապետության պետական տուրքի մասին օրենքում փոփոխություն կատարելու մասին» օրենքի լրամշակված նախագծի կապակցությամբ առարկություններ չունենք: | | **Ընդունվել է** | | |